ฟังคำตอบ ประเพณีสงกรานต์ 2563 ยังมีอยู่ หรือโดนสั่งเลื่อนหนีโควิด-19
ตอบกันชัดๆ หลังชาวโซเชียลตั้งข้อสงสัย วันที่ 13-15 เมษายน 2563 ยังเป็น วันสงกรานต์ หรือ โดนสั่งเลื่อนเหตุวิกฤติ โควิด-19 วันสงกรานต์หรือวันขึ้นปีใหม่ไทยซึ่งตรงกับวันที่ 13 เมษายน ของทุกๆ ปี ตามประเพณีไทยแต่เดิมจะมีการเล่นสาดน้ำ ทำบุญสรงน้ำพระ รดน้ำดำหัวผู้ใหญ่ เพื่อความเป็นสิริมงคลแต่เนื่องจากปีนี้ มีการแพร่ระบาดของเชื้อไวรัสโคโรนา 2019 หรือ โควิด-19 ทำให้รัฐบาลประกาศข้อห้ามในช่วงเทศกาลสงกรานต์ 2563 เพื่อลดการแพร่ระบาดของเชื้อไวรัสส่งผลให้เกิดการถกเถียงกันในโลกออนไลน์ว่า ในปีนี้เป็นการเลื่อนประเพณีวันสงกรานต์ออกไปก่อนหรือไม่ ต่อมาได้มีคนเข้ามาตอบคำถามว่า รัฐบาลไม่ได้สั่งให้เลื่อนวันสงกรานต์แต่อย่างใด วันที่ 13-15 เมษายน 2563 ยังคงเป็นวันสงกรานต์เช่นเดิมไม่สามารถเลื่อนได้ แต่เป็นการประกาศเลื่อนวันหยุดสงกรานต์ออกไปก่อนเท่านั้น ประชาชนยังสามารถทำตามประเพณีได้ตามปกติโดยสิ่งที่สามารถทำได้ใน วันสงกรานต์ 2563 มีดังนี้ สรงน้ำพระ ขอให้เว้นระยะห่าง อย่าสรงน้ำพร้อมๆ กัน โดยมีภาชนะที่ใช้สำหรับสรงน้ำเป็นของตัวเอง การสาดน้ำ หรือขอพร โดยทำผ่านช่องทางออนไลน์-โซเชียลมีเดีย หรือขอพรโดยเว้นระยะห่าง 1-2 เมตรสำหรับสิ่งที่ทำไม่ได้ใน วันสงกรานต์ 2563 มีดังนี้ รดน้ำขอพรผู้ใหญ่ งดเดินทางกลับภูมิลำเนา งดร่วมพิธีกรรมต่างๆ งดกิจกรรมสังสรรค์ พูดคุยใกล้ชิด ห้ามเล่นสาดน้ำ แม้แต่ในบ้านก็ไม่ได้ เพราะการสาดน้ำก็เป็นความเสี่ยง เนื่องจากขณะที่ฉีดน้ำออกไปอาจจะเป็นการนำพาเชื้อโรคจากคนหนึ่งไปสู่คนอื่น เช่นหากเรามีเชื้อแล้วจามออกไปในขณะที่ฉีดน้ำจากสายยาง ก็จะพาเชื้อไปได้ไกลมากกว่า 2 เมตร แพร่กระจายสู่คนอีกจำนวนมาก อีกทั้งขณะนี้ก็พบผู้ป่วยใหม่ติดเชื้อจากคนในครอบครัวสูงมากขึ้น
ตอบกันชัดๆ หลังชาวโซเชียลตั้งข้อสงสัย วันที่ 13-15 เมษายน 2563 ยังเป็น วันสงกรานต์ หรือ โดนสั่งเลื่อนเหตุวิกฤติ โควิด-19 
วันสงกรานต์,วันสงกรานต์ 2563,วันสงกรานต์วันที่เท่าไหร่,ประวัติวันสงกรานต์,สรงน้ําพระวันสงกรานต์,รดน้ำดำหัว,ข่าวทั่วไป